Telkemale word na Stacey Castor as "The Black Widow" verwys vanweë haar karaktertrekke wat ooreenstem met dié van die knopiespinnekopwyfie wat haar maat doodmaak ná sy eiers gelê het, waarskynlik as 'n beskermingsmaatreël vir die ongebore kleinspan.
Maar anders as die beskermingsdrang wat oorheersend is by die wyfiespinnekop, was Ashley deur geldgierigheid gedryf. En sy het nie gehuiwer om selfs haar dogter die prys daarvoor te laat betaal nie.
‘‘Alles was in ’n waas. Ek kon nie regtig enigiemand se gesig sien nie. Ek het tonnelvisie gehad. Ek het besef ek is in die hospitaal, want my arms was vasgebind.’’
Die man was sers. Michael Norton en hy wou veral drie goed weet: Het sy haar pa en stiefpa vermoor? Het sy probeer om haar eie lewe te neem? En het sy skuld beken in ’n selfdoodbrief wat by die koppenent van haar bed gevind is?
Sy is die oudste dogter van Stacey Castor, ’n vrou in haar laat dertigs wat binne vyf jaar twee keer ’n weduwee geword het. Die eerste keer was met die skielike dood van Michael Wallace, die pa van haar kinders, Ashley en Bree. Hy was 38 toe hy in 2000 dood is.
Die tweede tragedie het in 2005 gebeur toe haar tweede man, David Castor, dood in sy bed aangetref is. Hy het oënskynlik sy eie lewe geneem.
Sy het hulle gebel en gesê: ‘‘My man sluit hom nou al ’n dag lank in ons kamer toe. Hy het nie vanoggend by die werk opgedaag nie.’’
‘‘Ek het aan die slaapkamerdeur geklop. Daar was geen antwoord nie. Ek het die deur oopgeskop en David het naak op die bed gelê. Sy het my gevra of hy oukei is. Ek het net gesê: ‘Nee, hy is nie.’ ’’
Ná die voortydige dood van haar eerste man het dit gelyk asof Stacey ’n groot slag geslaan het toe sy met ’n suksesvolle sakeman trou.
‘‘Ons het eers nie eintlik van hom gehou nie. Hy het gesê hy wil nie ons pa wees nie, maar toe het hy tog probeer.’’
Die naweek van sy dood het hy en sy vrou rusie gemaak oor Bree. Stacey sê hy wou hê hulle twee moes op reis gaan. Dit sou beteken dat die 15-jarige Bree alleen moes agterbly.
‘‘Ek het ’n houer met teenvriesmiddel, ’n leë bottel bosbessiesap, ’n bottel appelkoosbrandewyn en twee glase langs die bed op die vloer gesien. Die een glas was halfvol teenvriesmiddel.
Stacey het vertel David se pa is ’n paar weke tevore dood en hy was boonop gespanne oor sy onderneming – dit kon hom dalk tot selfmoord gedryf het.